PRODA

Ballett
2024-02-05 10:30 - 12:00, 2024-02-07 10:30 - 12:00 (Europe/Oslo) | PRODA Oslo, Marstrandgata 8, Oslo, Norge
med Therese Skauge
Klassebeskrivelse:
I mine klasser legges det opp til øvelser ved barren som vil dekke og imøtekomme dynamiske kvaliteter, styrke og artikulasjon. I senterarbeidet vil organisk tilnærming, variasjoner i utfordringer og musikalitet forme øvelsene. Det vil ofte være lengre adagioer i senter for å la dansen i seg selv ha et sentralt fokus, men også for en liten push i utholdenhet og bruk av pust.
Hoppene bygges opp fra bunnen via småhopp til medium jump til større og friere forflytninger i grand allegro.
I mitt arbeid ønsker jeg å imøtekomme et fokus som gir naturlige ressurser i egen kropp en selvfølgelig plass, og dermed en bedret opplevelse av funksjonalitet i møtet med teknikk.
Mitt mål er å gi den gode følelsen av en tilfreds- og gjennomarbeidet kropp.

Åpent Rom med Kaffe&Snacks
2024-02-06 09:00 - 12:00 | PRODA Oslo, Marstrandgata 8, Oslo, Norge
Denne tirsdagen holder vi Åpent Rom med Kaffe&Snacks 🙂
Det store studioet skal ha elektrisk oppgradering og som kompensasjon holder vi Åpent Rom i hvitt produksjonsrom kl. 09:00 – 12:00
Vi vil også setter fram kaffe, te, frukt og snacks i foajeen.
Hva enn du har bruk for – her er det bare å komme; egenøving, innstudering, praksis, trening, strekk, avspenning, koreografisk utforsking, idémydlring, deling, inspirasjon, produksjonsarbeid, møte – eller hyggelig kollegial mingling rett og slett.
Velkommen!

Workshop med Jo Strømgren og Nora Lønnebotn Svensgård
2024-02-08 09:30 - 12:00 | PRODA Oslo, Marstrandgata 8, Oslo, Norge
Beskrivelse av workshopen:
Workshopen ledes av Jo Strømgren, assistert av kompanidanser Nora Lønnebotn Svendsgård. Workshopen utfordrer deltakernes kreativitet og personlige grenser. Det sies at man bør bevege seg utenfor sin egen komfortsone, men hos oss handler det heller om å utvide komfortsonen.
Jo Strømgrens nye produksjon «the Basement», og ikke minst hans arbeidsmetoder vil danne rammen rundt workshopen. Hovedfokus vil være en utforskning av kroppens bevegelsesmuligheter med vekt på impulser, manipulering og assosiative effekter. Vi vil også jobbe med repertoar, samt bygge ut bevegelsessekvenser med ulike musikkutdrag, også her med bevissthet på assosiative effekter.
Kompaniet sørger for trygge og inkluderende rammer.
Jo Strømgren Kompani (JSK) ble stiftet i 1998, og har utviklet seg til å bli en av Skandinavias mest stabile frigrupper med stadig økende internasjonal eksponering. Kompaniets 19 produksjoner har turnert i rundt 50 land og over 100 forestillinger presenteres årlig på alt fra nasjonale teatre til alternative friscener. Den kunstneriske profilen karakteriseres av sjangerblanding, store porsjoner absurd humor, utforskning av kaudervelske språkformer, bruk av skuespillere som dansende utøvere, og ikke minst uvanlige valg av tematikk. JSK mottar basisfinansiering gjennom Norsk Kulturråd, og har hele tiden vært en aktiv initiativtager til samarbeid og co-produksjoner med institusjoner og festivaler i inn- og utland. Kompaniet har fra 2009 hatt base i Oslo.
Jo Strømgren er en allsidig og prisberømt koreograf, regissør og dramatiker med over 100 produksjoner på CV’en, både fra inn- og utland. Siden 2013 har han vært tilknyttet Nasjonalballetten på Den Norske Opera og Ballett som huskoreograf. Jo Strømgren Kompani (JSK) er en av Norges største kulturelle eksportartikler, med en turnéliste som rommer mer enn 60 land. JSKs kunstneriske stil er en unik blanding av dans og teater, store doser humor kombinert med mørke, politiske undertoner. Et annet kjennetegn er utforsking av nonsens-språk og leken bruk av fortellerstemme. Forestillingene stiller ofte globale, samtidsrelevante spørsmål, men krympes ned til et mikrounivers med en liten gruppe mennesker.
Nora Svendsgård har sin utdannelse fra Royal Swedish Ballet School i moderne dans fra 2019 og har siden vært en del av IT Dansa – et turnerende ungdomskompani i Barcelona hvor hun jobbet med koreografer som Sidi Larbi Cherkaoui, Akram Khan, Alexander Ekman, Lorena Nogal med flere. Svendsgård ble en del av Jo Strømgren Kompani i 2021 som medskapende danser i «Loftet», «Salve Regina», «Made in Oslo», «Ministeriet for Uforløste Følelser» og nå i vår nye produksjon «The Basement».

Popping
2024-02-09 09:00 - 10:00 | PRODA Oslo, Marstrandgata 8, Oslo, Norge
med Camilla Tellefsen
Beskrivelse av klassen:
Klassen vi gi en kort innføring i grunnleggende elementer fra popping sjangeren: Waves, isolasjoner og pop . Vi jobber med bevegelseskvaliteterer i improvisasjon som tar utgangspunkt i danserens kreativitet med teknikkene fra popping.

Klassen er åpen for alle!

PRODA / SSE koreografi workshop med Kristin Ryg Helgebostad
2024-02-09 10:00 - 12:00 | PRODA Oslo, Marstrandgata 8, Oslo, Norge
PRODA/ Soul Sessions Encounters 2024
Workshop i koreografi med Kristin Ryg Helgebostad
Workshopen inngår som del av et faglig program over flere dager under Soul Sessions Encounters 2024, 9. – 11. februar, som er et koreografisk utviklingsprogram.
Informasjon om hele seminaret: https://www.facebook.com/events/2223299691394922/
Krever påmelding. Påmelding her!
Kroppenes tilstedeværelse i rommet og bevegelsene vi gjør er uansett tilnærming et fascinerende fenomen å forholde seg til, syns jeg.
I denne workshopen vil vi reflekterer fysisk over et utvalg koreografiske muligheter, ved å teste noen koreografiske verktøy. Vi vil prøve oss på å avdekke relevant informasjon i de performative handlingene våre som kan være med på å klargjøre det vi allerede holder på med og/eller danne alternative scenarioer både som individer og som gruppe i rommet.
Kanskje vi kommer litt nærmere hvordan vi koreografisk kan utvikle, transformere og maksimere det vi holder på med?
Foto: Simen Dieserud Thornquist

PRODA/ SSE skrive- og prosjektutviklingsworkshop med Melanie Fieldseth
2024-02-10 11:00 - 14:00 | Norske Dansekunstnere, Dronningens gate 16, Oslo, Oslo, 0152, Norge
PRODA / Soul Sessions Encounters
Skrive- og prosjektutviklings-workshop med Melanie Fieldseth
Workshopen inngår som del av et faglig program over flere dager under Soul Sessions Encounters 2024, 9. – 11. februar, som er et koreografisk utviklingsprogram.
Informasjon om hele seminaret: https://www.facebook.com/events/2223299691394922/
Workshopen krever påmelding. Påmelding her.

Beskrivelse av workshop:
Bevisstgjøring om den enkeltes prosjekt og kunstneriske valg står i sentrum for denne workshopen. Den vil gjøre deg bedre kjent med forventninger og krav som er typiske for prosjektbeskrivelser og søknader. Vi vil bruke tid på å diskutere hvordan disse kan tilpasses og gjøres relevant for utviklingen av et prosjekt på en måte som ivaretar integritet og forankring. Vi kommer til å gå gjennom både muligheter og fallgruver som følger med prosjektutvikling og skriving av søknader, og arbeide med å formulere kunstneriske målsettinger og sammendrag.

Foto: Marta Anna Løvberg
